Da Revolutionskalenda hod a neiche Stundneihteilung fian Dog ghobt. Da Dog hod etz 10 Stundn za je 100 Minutn à 100 Sekundn ghobt. De neiche Sekunden wor domid nua a bissl (−14 %) kiaza wia de oide. De Minutn wor länga (+44 %), de Revolutionsstund sogor ums 2,4-foche wia de oide Stund. De Umsetzung waa extrem teia worn, wei olle Uahn unbrauchbor worn waradn. Desweng hod da Konvent 1795 bschlossn des Gsetz bis auf weidas auszansezn. Es is nia in Kroft dredn. Es san oba Revolutionsuahn baut worn, de heit no af Auktiona vakafft wean.